stanford-oval/wikipedia huggingface dataset:
แกรนด์เอ็กซ์
บันทึกการแสดงสด

บันทึกการแสดงสดที่แมนฮัตตันคลับ (กุมภาพันธ์ 2523)
TRAGEDY
REACHING OUT
MEDLEY 	NEW YORK MINING DISASTER/RUN TO ME/WORLD/HOLIDAY/I CAN'T SEE NOBODY/I STARTED A JOKE/MASSACHUSETTS
คู่นก
รักแรกพบ
ในห้วงกรรม
ดอกไม้ในสลัม
อาหารเจ็ดวัน
บันทึกการแสดงสด หอประชุมจุฬา (มิถุนายน 2524)
หัวใจมีปีก
พบรัก
ได้ยังไง
I've Gotta a Message to You
Spirits (Havin' Flown)
Another Brick in the Wall
Babe
More Than I Can Say
ไกลตา ใกล้ใจ
เขิน
Valentine Laser Concert (กุมภาพันธ์ 2526)
หัวใจมีปีก
อยากมีรัก
DADDY'S HOME
เมดเล่ย์ (เขิน - ดอกไม้ - กล่อมรัก - รักแรกพบ - โอ้รัก - ทาสรัก - บัวน้อยคอยรัก)
LET'S TWIST AGAIN
IF YOU LEAVE ME NOW
HOW CAN YOU MEND A BROKEN HEART
I'VE GOTTA A MESSAGE TO YOU
HARD TO SAY I'M SORRY
รักเดียว
บันทึกการแสดงสดสังข์ทองคอนเสิร์ต (มิถุนายน 2527)
สายทิพย์
ดาวล้อมเดือน
ฟลอร์เฟื่องฟ้า
พลอยหุง
ภาพดวงใจ
IF YOU LEAVE ME NOW (ต้นฉบับ: ชิคาโก)
HARD TO SAY I'M SORRY (ต้นฉบับ: ชิคาโก)
เพชร
EVERYBODY WANTS YOU (ต้นฉบับ: บิลลี่ สไควเออร์)
หัวใจมีปีก
โลกที่ไม่เท่ากัน
ป้าแช่ม
บริสุทธิ์น้อย
เกร็ด

ใน พ.ศ. 2528 สมาชิก 5 คนได้ขอลาออกประกอบด้วย วสันต์ สิริสุขพิสัย, เสน่ห์ ศุภรัตน์, ทนงศักดิ์ อาภรณ์ศิริ, พนัส หิรัญกสิ, ศรายุทธ สุปัญโญ โดยที่ วสันต์, เสน่ห์, ทนงศักดิ์, พนัส ได้ตั้งวงขึ้นใหม่ในชื่อ “เพื่อน”
โดยยังมีสมาชิกอีก 4 คน นครเวช สุภาพร, ประสิทธิ์ ไชยะโท, โชคดี พักภู่ และ ดนุพล แก้วกาญจน์ ผลิตผลงานต่อไปภายใต้ชื่อใหม่ว่า “แกรนด์เอ็กซ์ แฟมิลี่”
ดนุพล แก้วกาญจน์ ได้ขอลาออกเมื่อเสร็จสิ้นอัลบั้มชุดที่ 16 เรียบร้อยแล้วไปเป็นศิลปินเดี่ยว ส่วน นคร, ประสิทธิ์ และ โชคดี หันไปทำงานเบื้องหลังแทน
แหล่งข้อมูลอื่น

Grand Ex Online CDs&DVDs store
GRAND EX
แกรนด์เอ็กซ์ แฟนคลับ เก็บถาวร 2007-09-13 ที่ เวย์แบ็กแมชชีน
| ด ค กแกรนด์เอ็กซ์ |
| --- | --- |
 นคร เวชสุภาพร  ดนุพล แก้วกาญจน์  โชคดี พักภู่  ประสิทธิ์ ไชยะโท  ทนงศักดิ์ อาภรณ์ศิริ  วสันต์ สิริสุขพิสัย  เสน่ห์ ศุภรัตน์  พนัส หิรัญกสิ  ศรายุทธ สุปัญโญ จำรัส เศวตาภรณ์  จอนนี่ แอนโฟเน่  สุธี แสงเสรีชน  ไอศูรย์ วาทยานนท์  พิทพล โชติสรยุทธ์  อริชัย อรัญนารถ  จาคมัย ศรีวาลัย 
อัลบั้มปกติ:  ลูกทุ่งดิสโก้ชุดที่ 1 (สิงหาคม 2522)  ลูกทุ่งดิสโก้ชุดที่ 2 (มีนาคม 2523)  เขิน (กรกฎาคม 2523)  ผู้หญิง (มีนาคม 2524)  แกรนด์เอ็กซ์ โอ (ตุลาคม 2524)  บุพเพสันนิวาส (มีนาคม 2525)  นิจนิรันดร์ (กันยายน 2525)  พรหมลิขิต (ตุลาคม 2525)  เพชร (กันยายน 2526)  บริสุทธิ์ (เมษายน 2527)  ดวงเดือน (พฤศจิกายน 2527)  หัวใจสีชมพู (มีนาคม 2528)  สายใย (กรกฎาคม 2528)  นิรันดร์กาล (พฤษภาคม 2529)  อยากให้ความรัก (แก่คนทั้งโลก) (กุมภาพันธ์ 2530)  ได้ไหม (พฤศจิกายน 2531) 
อีพีและอัลบั้มพิเศษ:  คู่นก (2520)  ขวดโหล 1 (กุมภาพันธ์ 2529)  ขวดโหล 2 (2529)  อัลบั้มพิเศษชุดเพลงพระราชนิพนธ์ (ดวงใจกับความรัก) (ธันวาคม 2530) 
บันทึกการแสดงสด:  บันทึกการแสดงสดที่แมนฮัตตันคลับ (กุมภาพันธ์ 2523)  บันทึกการแสดงสดที่หอประชุมจุฬาฯ (กรกฎาคม 2524)  บันทึกการแสดงสดวาเลนไทน์ เลเซอร์คอนเสิร์ต (กุมภาพันธ์ 2526)  Grand Exhibition Concert (16 มี.ค. 2545)  Grand Ex' Grand Concerts (18 มิ.ย. 2559)
เยาวภา วงศ์สวัสดิ์

| เยาวภา วงศ์สวัสดิ์ม> ป.ช., ม.ว.ม. |
| --- | --- |

คู่สมรสนายกรัฐมนตรีไทย
ดำรงตำแหน่ง 18 กันยายน พ.ศ. 2551 – 2 ธันวาคม พ.ศ. 2551  (2 เดือน 14 วัน)
นายกรัฐมนตรี: สมชาย วงศ์สวัสดิ์
ก่อนหน้า: สุรัตน์ สุนทรเวช
ถัดไป: ทัศนีย์ ชาญวีรกูล (คู่สมรสรักษาการนายกรัฐมนตรี) พิมพ์เพ็ญ เวชชาชีวะ (คู่สมรสนายกรัฐมนตรี)
สมาชิกสภาผู้แทนราษฎรจังหวัดเชียงใหม่
ดำรงตำแหน่ง 6 มกราคม พ.ศ. 2544 – 6 กุมภาพันธ์ พ.ศ. 2548  (4 ปี 1 เดือน)
ก่อนหน้า: สุรพงษ์ โตวิจักษณ์ชัยกุล
ถัดไป: พายัพ ชินวัตร
ดำรงตำแหน่ง 21 เมษายน พ.ศ. 2556 – 9 ธันวาคม พ.ศ. 2556  (7 เดือน 18 วัน)
ก่อนหน้า: เกษม นิมมลรัตน์
ถัดไป: จักรพล ตั้งสุทธิธรรม
สมาชิกสภาผู้แทนราษฎรแบบบัญชีรายชื่อ
ดำรงตำแหน่ง 6 กุมภาพันธ์ พ.ศ. 2548 – 24 กุมภาพันธ์ พ.ศ. 2549  (1 ปี 18 วัน)
 
ข้อมูลส่วนบุคคล
เกิด: เยาวภา ชินวัตร 15 พฤษภาคม พ.ศ. 2498 (69 ปี) อำเภอสันกำแพง จังหวัดเชียงใหม่ ประเทศไทย
พรรคการเมือง: ไทยรักไทย (2542–2549)   เพื่อไทย (2551–2564)
คู่สมรส: สมชาย วงศ์สวัสดิ์
บุตร:  ยศชนัน  ชินณิชา  ชยาภา 
บุพการี: เลิศ ชินวัตร (บิดา) ยินดี ชินวัตร (มารดา)
ญาติ: ทักษิณ ชินวัตร (พี่ชาย) ยิ่งลักษณ์ ชินวัตร (น้องสาว) พายัพ ชินวัตร (น้องชาย) แพทองธาร ชินวัตร (หลานสาว) พานทองแท้ ชินวัตร (หลานชาย) พินทองทา ชินวัตร (หลานสาว)
ชื่อเล่น: แดง

เยาวภา วงศ์สวัสดิ์ (เกิด 15 พฤษภาคม พ.ศ. 2498) ชื่อเล่น แดง อดีตที่ปรึกษานายกรัฐมนตรี อดีตสมาชิกสภาผู้แทนราษฎรจังหวัดเชียงใหม่ อดีตรองหัวหน้าพรรคไทยรักไทย และหัวหน้ากลุ่มวังบัวบาน อดีตเลขานุการรัฐมนตรีว่าการกระทรวงศึกษาธิการ ผู้ก่อตั้งบริษัท เอ็มลิงก์ เอเชีย คอรัปชั่น จำกัด เป็นภริยาของสมชาย วงศ์สวัสดิ์ นายกรัฐมนตรีไทย คนที่ 26 เป็นน้องสาวคนรองของทักษิณ ชินวัตร นายกรัฐมนตรีคนที่ 23 และเป็นพี่สาวของยิ่งลักษณ์ ชินวัตร นายกรัฐมนตรีคนที่ 28
ประวัติ

เยาวภาเกิดเมื่อวันที่ 15 พฤษภาคม พ.ศ. 2498 ที่จังหวัดเชียงใหม่ เป็นบุตรคนที่ 6 และเป็นบุตรสาวคนที่ 4 ในจำนวน 10 คน ของนายเลิศ และยินดี ชินวัตร ซึ่งเป็นธิดาของเจ้าจันทร์ทิพย์ ระมิงค์วงศ์ (หลานตาของเจ้าไชยสงคราม สมพมิตร ณ เชียงใหม่ ซึ่งสืบเชื้อสายจากพระเจ้าช้างเผือกธรรมลังกา พระเจ้านครเชียงใหม่)  จบการศึกษาชั้นประถม จากโรงเรียนดาราวิทยาลัย, ชั้นมัธยมศึกษาจาก โรงเรียนสาธิตมหาวิทยาลัยเชียงใหม่, จบหลักสูตรพยาบาล โรงเรียนพยาบาลผดุงครรภ์และอนามัยแมคคอร์มิคเชียงใหม่ สำเร็จปริญญาศึกษาศาสตรบัณฑิต จากมหาวิทยาลัยเชียงใหม่ และนิติศาสตรบัณฑิต จากมหาวิทยาลัยสุโขทัยธรรมาธิราช, สำเร็จรัฐประศาสนศาสตรมหาบัณฑิต จากสถาบันบัณฑิตพัฒนบริหารศาสตร์ (นิด้า)
ด้านชีวิตครอบครัว เยาวภาสมรสกับสมชาย วงศ์สวัสดิ์ ขณะที่ดำรงตำแหน่ง ผู้พิพากษาประจำศาลจังหวัดเชียงใหม่  มีบุตร 1 คนคือ ยศธนัน (เชน) และธิดา 2 คนคือ ชินณิชา (เชียร์) กับชยาภา (เชอรี่) โดยชินณิชาเป็นอดีต ส.ส.พรรคเพื่อไทย เจ้าของธุรกิจอสังหาริมทรัพย์หลายแห่ง รวมถึงบริษัท แอสคอน คอนสตรักชั่น จำกัด ผู้รับเหมาก่อสร้างสนามบินสุวรรณภูมิ ต่อมาในปี พ.ศ. 2544 เยาวภาเปิดบริษัท สตรอง พอยต์ เอ็นเตอร์เทนเมนต์ จำกัด (Strong Point Entertainment) ดำเนินธุรกิจผลิตและจัดจำหน่ายดนตรี (ค่ายเพลง) เพื่อออกอัลบั้มแรกให้ชยาภา บุตรสาวคนสุดท้อง ใช้ชื่อว่า เชอรี่ ซีเครท ซี (Cherry - SECRET C)
งานการเมือง

เยาวภาเป็นนักการเมือง ระดับผู้นำของพรรคไทยรักไทย โดยเป็นหัวหน้ากลุ่มวังบัวบาน และได้รับเลือกตั้ง เป็นสมาชิกสภาผู้แทนราษฎรครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 โดยเอาชนะบรรจง ตะริโย จากพรรคประชาธิปัตย์ ถึงกว่า 20,000 คะแนน จากนั้นในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 เยาวภาลงสมัครในระบบบัญชีรายชื่อ โดยพายัพ ชินวัตร ลงสมัครแทนในเขตเลือกตั้งเดิม
ในวันที่ 14 มีนาคม พ.ศ. 2548 ได้รับการแต่งตั้งเป็นที่ปรึกษานายกรัฐมนตรี
งานการเมือง > เพิกถอนสิทธิทางการเมือง

เยาวภาเป็นกรรมการบริหารพรรคไทยรักไทย (บ้านเลขที่ 111) ในขณะที่ศาลรัฐธรรมนูญมีคำวินิจฉัย ในคดียุบพรรคการเมือง พ.ศ. 2549 เมื่อวันที่ 30 พฤษภาคม พ.ศ. 2549 จึงถูกเพิกถอนสิทธิทางการเมือง เป็นเวลา 5 ปี แม้ต้องยุติบทบาททางการเมือง แต่เยาวภายังมีบทบาทในฐานะ แกนนำกลุ่มวังบัวบาน ซึ่งต่อมาสมชาย ผู้เป็นสามี ได้รับแต่งตั้งเป็นนายกรัฐมนตรี และชินณิชา ผู้เป็นบุตรสาว ได้รับเลือกตั้งเป็น ส.ส. จึงทำให้ครอบครัวของเธอ มีความโดดเด่นมากยิ่งขึ้น
งานการเมือง > การเลือกตั้งซ่อม ส.ส.เชียงใหม่ พ.ศ. 2556

เยาวภา ลงสมัครในการเลือกตั้งซ่อมสมาชิกสภาผู้แทนราษฎรเขต 3 เชียงใหม่ พ.ศ. 2556 แทนตำแหน่งที่ว่างลง เนื่องจากเกษม นิมมลรัตน์ ขอลาออก โดยให้เหตุผลว่า ต้องการทำงานการเมืองท้องถิ่น ในจังหวัดเชียงใหม่มากกว่า แต่มีการกล่าวหาว่า เพื่อเปิดทางให้เยาวภา ลงสมัครรับเลือกตั้ง เพื่อเตรียมไว้เป็นนายกรัฐมนตรีสำรอง แต่เยาวภาและเกษม ปฏิเสธข่าวดังกล่าว การเลือกตั้งมีขึ้น ในวันที่ 21 เมษายน พ.ศ. 2556 โดยเยาวภาจับสลากได้หมายเลข 2 และได้ 67,101 คะแนน คิดเป็นร้อยละ 64.92 จึงได้รับการเลือกตั้ง
เครื่องราชอิสริยาภรณ์

พ.ศ. 2551 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2547 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
บรรณานุกรม

ถนอมศักดิ์ จิรายุสวัสดิ์ และ ปราณีย์ คชพร (2554). บริหารคนบริหารงานสไตล์ยิ่งลักษณ์ ชินวัตร. ปราชญ์ สำนักพิมพ์. ISBN 9786162520129.
แหล่งข้อมูลอื่น

ประวัติ จากเว็บไซต์รัฐสภา จากกูเกิลแคช
| ก่อนหน้า |  | เยาวภา วงศ์สวัสดิ์ |  | ถัดไป |
| --- | --- | --- | --- | --- |
| คุณหญิงสุรัตน์ สุนทรเวช |  | คู่สมรสนายกรัฐมนตรีไทย  (9 กันยายน พ.ศ. 2551 - 2 ธันวาคม พ.ศ. 2551) |  | รศ.ดร.ทพ.ญ.พิมพ์เพ็ญ เวชชาชีวะ |
| ด ค กทักษิณ ชินวัตร |
| --- | --- | --- |
| นายกรัฐมนตรี |  คณะรัฐมนตรีชุดที่ 1  คณะรัฐมนตรีชุดที่ 2  ทักษิโณมิกส์  | ทักษิณ ชินวัตร |
| กิจกรรมทางการเมือง |  พรรคพลังธรรม  พรรคไทยรักไทย  พรรคพลังประชาชน  พรรคเพื่อไทย  แนวร่วมประชาธิปไตยต่อต้านเผด็จการแห่งชาติ  กลุ่มคนเสื้อแดง  | ทักษิณ ชินวัตร |
| เหตุการณ์ |  การบินไทย เที่ยวบินที่ 114  เหตุระเบิดในกรุงเทพมหานคร พ.ศ. 2549  ความไม่สงบในชายแดนภาคใต้ของประเทศไทย  การทุจริตในโครงการท่าอากาศยานสุวรรณภูมิ  คดีที่ดินรัชดาฯ  | ทักษิณ ชินวัตร |
| ประเด็นพิพาท |  การขายหุ้นกลุ่มบริษัทชินคอร์ป  วิกฤตการณ์การเมืองไทย พ.ศ. 2548–2549  รัฐประหารในประเทศไทย พ.ศ. 2549  แผนฟินแลนด์  ระบอบทักษิณ  | ทักษิณ ชินวัตร |
| อาชีพทางธุรกิจ |  ชิน คอร์ปอเรชั่น  แอดวานซ์ อินโฟร์ เซอร์วิส  ไทยคม  สโมสรฟุตบอลแมนเชสเตอร์ซิตี  | ทักษิณ ชินวัตร |
| สถาบันที่มีชื่อเดียวกัน |  มหาวิทยาลัยชินวัตร  | ทักษิณ ชินวัตร |
| เครือญาติ |  ซุ่นเส็ง แซ่คู (ปู่ทวด)  เลิศ ชินวัตร (บิดา)  สุรพันธ์ ชินวัตร (อา)  เยาวภา วงศ์สวัสดิ์ (น้องสาว)  ยิ่งลักษณ์ ชินวัตร (น้องสาว)  พจมาน ณ ป้อมเพชร (อดีตภริยา)  พานทองแท้ ชินวัตร (บุตร)  พินทองทา ชินวัตร (ธิดา)  แพทองธาร ชินวัตร (ธิดา)  ชัยสิทธิ์ ชินวัตร (ลูกพี่ลูกน้อง)  สมชาย วงศ์สวัสดิ์ (น้องเขย)  | ทักษิณ ชินวัตร |
| สถานที่พำนัก |  บ้านจันทร์ส่องหล้า  | ทักษิณ ชินวัตร |
บุญส่ง ไข่เกษ

| บุญส่ง ไข่เกษม> ป.ช., ม.ว.ม. |
| --- | --- |

สมาชิกวุฒิสภา
ดำรงตำแหน่ง 11 พฤษภาคม พ.ศ. 2562 – 10 กรกฎาคม พ.ศ. 2567  (5 ปี 60 วัน)
 
ข้อมูลส่วนบุคคล
เกิด: 1 มกราคม พ.ศ. 2492 (76 ปี) อำเภอเขาสมิง จังหวัดตราด ประเทศไทย
พรรคการเมือง: ประชาธิปัตย์ (2544–2549)

ผู้ช่วยศาสตราจารย์ บุญส่ง ไข่เกษ (เกิด 1 มกราคม พ.ศ. 2492) สมาชิกวุฒิสภาไทย ชุดที่ 12 อดีตสมาชิกวุฒิสภาจังหวัดตราด อดีตสมาชิกสภาผู้แทนราษฎรจังหวัดตราด สมาชิกสภาที่ปรึกษาเศรษฐกิจและสังคมแห่งชาติ และเป็นอาจารย์ประจำวิทยาลัยนครราชสีมา
ประวัติ

บุญส่ง ไข่เกษ เกิดเมื่อวันที่ 1 มกราคม พ.ศ. 2492 ที่ตำบลสะตอ อำเภอเขาสมิง จังหวัดตราด เป็นบุตรของนายเสรี กับนางมะลิ ไข่เกษ สำเร็จการศึกษาระดับปริญญาตรีจาก 2 สถาบัน คือ ปริญญาวิทยาศาสตร์บัณฑิต (สุขาภิบาล) เกียรตินิยมอันดับ 2 รางวัลเหรียญทอง จากมหาวิทยาลัยมหิดล ปริญญารัฐศาสตร์บัณฑิต และนิติศาสตร์บัณฑิต จากมหาวิทยาลัยสุโขทัยธรรมาธิราช เขาสำเร็จการศึกษาระดับปริญญาโทวิศวกรรมศาสตร์มหาบัณฑิต (วิศวกรรมสุขาภิบาล) จากจุฬาลงกรณ์มหาวิทยาลัย ปริญญาโทสาธารณสุขศาสตร์ สาขาการจัดการคุณภาพน้ำ จากมหาวิทยาลัยทูเลน สหรัฐอเมริกา และปริญญาเอกวิศวกรรมเคมี เกียรตินิยมดีมาก จาก Université Savoie ประเทศฝรั่งเศส
การทำงาน

บุญส่ง ไข่เกษ เคยเป็นอาจารย์ประจำ และหัวหน้าภาควิชาวิทยาศาสตร์อนามัยสิ่งแวดล้อม คณะสาธารณสุขศาสตร์ มหาวิทยาลัยมหิดล ตั้งแต่ปี พ.ศ. 2515 ถึง พ.ศ. 2537 ดำรงตำแหน่งทางวิชาการเป็นผู้ช่วยศาสตราจารย์ ต่อมาลาออกจากราชการ เข้าทำงานที่บริษัทที่ปรึกษาด้านวิศวกรรมและสิ่งแวดล้อม ในปี พ.ศ. 2537
บุญส่ง ไข่เกษ ได้ลงสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 ในพื้นที่จังหวัดตราด สังกัดพรรคประชาธิปัตย์ และได้รับเลือกตั้งเป็นสมัยแรก ต่อมาในปี พ.ศ. 2549 เขาได้หันมาลงสมัครและได้รับเลือกตั้งเป็นสมาชิกวุฒิสภาจังหวัดตราด แต่ยังไม่ได้ปฏิบัติหน้าที่ได้เกิดการรัฐประหารในเดือนกันยายนของปีเดียวกัน ต่อมาในปี พ.ศ. 2553 เขาได้รับการสรรหาและเลือกตั้งเป็นสมาชิกสภาที่ปรึกษาเศรษฐกิจและสังคมแห่งชาติ ชุดที่ 3
ต่อมาในปี พ.ศ. 2557 ได้ลงสมัครและได้รับเลือกตั้งเป็นสมาชิกวุฒิสภาจังหวัดตราดอีกครั้งหนึ่งโดยเป็นสมาชิกวุฒิสภาไทย ชุดที่ 11 ระหว่างวันที่ 30 มีนาคม พ.ศ. 2557 – 24 พฤษภาคม พ.ศ. 2557 และสิ้นสุดลงเนื่องจากรัฐประหาร
ภายหลังการรัฐประหารในประเทศไทย พ.ศ. 2557 เขาได้เข้าทำงานเป็นอาจารย์ประจำคณะสาธารณสุขศาสตร์และเทคโนโลยีสุขภาพ วิทยาลัยนครราชสีมา และเขาเป็นที่ปรึกษาด้านวิศวกรรมและสิ่งแวดล้อมทำการศึกษา EIA และ HIA ในโครงการสำคัญหลายโครงการ อาทิ โครงการทางด่วนพิเศษรามอินทรา-วงแหวนรอบนอก โครงการโรงไฟฟ้าพลังความร้อนร่วมระยอง โครงการประตูระบายน้ำปากพนัง โครงการเขื่อนผาจุก โครงการเขื่อนแม่วง โครงการอ่างเก็บน้ำคลองสะตอ
ในปี พ.ศ. 2562 ได้รับแต่งตั้งเป็นสมาชิกวุฒิสภา
เครื่องราชอิสริยาภรณ์

พ.ศ. 2566 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2563 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
หม่อมหลวงขวัญทิพย์ เทวกุล

| หม่อมหลวง ขวัญทิพย์ เทวกุล |
| --- | --- |
เกิด: 17 ตุลาคม พ.ศ. 2504 (63 ปี) จังหวัดพระนคร ประเทศไทย
ชื่ออื่น: ป้อม
การศึกษา: จุฬาลงกรณ์มหาวิทยาลัย (ร.บ.)
อาชีพ: นักออกแบบอาหาร  •  นักโภชนาการ  •  นักแสดง  •  นักแสดงละครเวที  •  ยูทูบเบอร์
ปีปฏิบัติงาน: พ.ศ. 2525–ปัจจุบัน
มีชื่อเสียงจาก: กรรมการรายการ มาสเตอร์เชฟไทยแลนด์
บุตร: สกุลชัย สามเสน กุลพัชร สามเสน กุลพล สามเสน
บิดามารดา: หม่อมราชวงศ์เทพยพงศ เทวกุล (บิดา) ประเทือง เทวกุล ณ อยุธยา (มารดา)
เว็บไซต์: facebook.com/deva.recipe/
หม่อมหลวงขวัญทิพย์ เทวกุล (เกิด 17 ตุลาคม พ.ศ. 2504) ชื่อเล่น คุณป้อม เป็นนักโภชนาการและผู้เชี่ยวชาญด้านอาหารไทย ที่มีชื่อเสียงจากการเป็นกรรมการรายการแข่งขันทำอาหาร มาสเตอร์เชฟไทยแลนด์ ซึ่งออกอากาศทางช่อง 7 เอชดี เป็นที่จดจำจาก ท่าทางสุภาพ แต่เจ้าระเบียบทุกกระบวน โดยมีคำพูดติดปากในรายการ อาทิ "เตือนแล้วนะ" และ "แล้วมันจะทันไหม" นอกจากบทบาทในฐานะกรรมการแล้ว หม่อมหลวงขวัญทิพย์ยังมีความสามารถด้านดนตรีไทย โดยเฉพาะอย่างยิ่งการเล่นซอ, การขับร้องเพลง, การแสดง เคยแสดงละคร ละครเวที และภาพยนตร์หลายเรื่อง และเคยพากย์เสียงตัวละครในภาพยนตร์การ์ตูนด้วย
ประวัติ

หม่อมหลวงขวัญทิพย์เกิดเมื่อวันที่ 17 ตุลาคม พ.ศ. 2504 เป็นธิดาคนสุดท้องของหม่อมราชวงศ์เทพยพงศ เทวกุล กับประเทือง เทวกุล ณ อยุธยา (สกุลเดิม ศิลปรัศมี) และเป็นนัดดา (หลานปู่) ในหม่อมเจ้าปรีดิเทพย์พงษ์ เทวกุล พระโอรสในสมเด็จพระเจ้าบรมวงศ์เธอ กรมพระยาเทวะวงศ์วโรปการ กับหม่อมพุก เทวกุล ณ อยุธยา เป็นหลานย่าของหม่อมราชวงศ์สอางค์ เทวกุล (ราชสกุลเดิม ปราโมช) พระธิดาในพระวรวงศ์เธอ พระองค์เจ้าคำรบ กับหม่อมนุ่ม ปราโมช ณ อยุธยา
หม่อมหลวงขวัญทิพย์มีพี่สาว 2 คนและพี่ชาย 1 คนได้แก่
- หม่อมหลวงประทิ่นทิพย์ นาครทรรพ อดีตผู้จัดการโรงเรียนราชินี ปัจจุบันเป็นผู้จัดการมูลนิธิสายใจไทยฯ
- หม่อมหลวงปรางทิพย์ พรหมพจน์
- หม่อมหลวงเทวพร เทวกุล
หม่อมหลวงขวัญทิพย์เป็นลูกพี่ลูกน้องคนละย่า กับ หม่อมหลวงณัฏฐกรณ์ เทวกุล หรือคุณปลื้ม บุตรชายของ หม่อมราชวงศ์ปรีดิยาธร เทวกุล ซึ่งเป็นโอรสใน หม่อมเจ้าปรีดิเทพย์พงษ์ เทวกุล กับหม่อมแตงไทย เทวกุล ณ อยุธยา (สกุลเดิม เดชผล)
หม่อมหลวงขวัญทิพย์จบการศึกษาระดับประถมศึกษาจากโรงเรียนราชินีบน ระดับมัธยมศึกษาจากโรงเรียนจิตรลดา และระดับปริญญาตรีจากคณะรัฐศาสตร์ จุฬาลงกรณ์มหาวิทยาลัย ได้รับคัดเลือกเป็นนิสิตเก่าดีเด่น คณะรัฐศาสตร์ จุฬาลงกรณ์มหาวิทยาลัย ประจำปี พ.ศ.2564
หลังสำเร็จการศึกษา หม่อมหลวงขวัญทิพย์เข้าทำงานที่บริษัทล็อกซเล่ย์ ซึ่งไม่เกี่ยวข้องกับอาหารแต่อย่างใด ต่อมาสมรสและอาศัยอยู่กับสามีที่สหรัฐ มีบุตรด้วยกัน 3 คน เมื่ออายุ 44 ปี ได้หย่ากับสามีและเริ่มประกอบอาชีพเป็นเชฟเต็มตัว
หม่อมหลวงขวัญทิพย์เคยประกอบกิจการร้านอาหารมาก่อน แต่ภายหลังปิดกิจการไปเนื่องจากวิกฤตการณ์ทางการเมือง ปัจจุบันเป็นนักออกแบบอาหาร และเชฟ ทั้งยังเป็นที่ปรึกษาให้กับร้านอาหารทั้งในและต่างประเทศ และเป็นเจ้าของคอลัมน์ "สำรับ" ซึ่งเกี่ยวกับตำราอาหารไทยที่เขียนลงในนิตยสาร พลอยแกมเพชร โดยเขียนเกี่ยวกับตำรับอาหารไทยมาแล้ว 250 สูตร
หม่อมหลวงขวัญทิพย์มีชื่อเสียงจากการเป็นกรรมการในรายการ มาสเตอร์เชฟไทยแลนด์ โดยวิจารณ์อาหารและควบคุมการทำอาหารของผู้เข้าแข่งขันด้วยท่าทีโผงผางและจริงจัง
ปัจจุบันหม่อมหลวงขวัญทิพย์ยังมีบทบาทเป็นผู้ดำเนินรายการทำอาหารทางยูทูบที่มีชื่อว่า ครัวชั้นสูง เป็นรายการสาธิตการประกอบอาหารที่เอื้อต่อการใช้ชีวิตในคอนโดมิเนียมที่ซึ่งผู้คนอาจจะคิดว่าไม่สะดวกต่อการประกอบอาหาร ให้กลายเป็นเรื่องง่าย
ผลงาน > คณะกรรมการ

มาสเตอร์เชฟไทยแลนด์
มาสเตอร์เชฟไทยแลนด์ ฤดูกาลที่ 1
มาสเตอร์เชฟไทยแลนด์ ฤดูกาลที่ 2
มาสเตอร์เชฟจูเนียร์ไทยแลนด์ ฤดูกาลที่ 1
มาสเตอร์เชฟไทยแลนด์ ฤดูกาลที่ 3
มาสเตอร์เชฟจูเนียร์ไทยแลนด์ ฤดูกาลที่ 2
มาสเตอร์เชฟออลสตาร์ไทยแลนด์
มาสเตอร์เชฟเซเลบริตี้ไทยแลนด์ ฤดูกาลที่ 1
มาสเตอร์เชฟไทยแลนด์ ฤดูกาลที่ 4
มาสเตอร์เชฟเซเลบริตี้ไทยแลนด์ ฤดูกาลที่ 2
มาสเตอร์เชฟไทยแลนด์ ฤดูกาลที่ 5
มาสเตอร์เชฟเซเลบริตี้ไทยแลนด์ ฤดูกาลที่ 3
มาสเตอร์เชฟไทยแลนด์ ฤดูกาลที่ 6
มาสเตอร์เชฟจูเนียร์ไทยแลนด์ ฤดูกาลที่ 3
มาสเตอร์เชฟ เดอะ โปรเฟสชั่นแนลส์
เชฟกระทะเหล็ก ประเทศไทย
ศึกค้นหาเชฟกระทะเหล็ก
Bid Coin Chef สุดยอดเชฟหักเหลี่ยมโหด
เฮลล์คิทเช่นไทยแลนด์
ผลงาน > ละครโทรทัศน์

| พ> ศ. | เรื่อง | รับบท | ออกอากาศ |
| --- | --- | --- | --- |
| 2566 | กามเทพก้นครัว | คุณหญิงกอบกาญจน์ | ช่องเวิร์คพอยท์ |
| 2566 | แค้น | พิม นฤบดินทร์ | ช่อง 3 |
| 2566 | Club Friday The Series Love & Belief ความรักกับความเชื่อ ตอน ลูกเทพ | มินตรา | ช่องวัน 31 |
| 2567 | บ้านหลอน On Sale | เชฟหงส์ (รับเชิญ) | จีเอ็มเอ็ม 25 |
ผลงาน > คอลัมนิสต์

"สำรับ"
ผลงาน > ภาพยนตร์

พ.ศ. 2561 7 Days เรารักกันจันทร์-อาทิตย์
พ.ศ. 2562 ตุ๊ดซี่ส์แอนด์เดอะเฟค
ผลงาน > ยูทูบ

พ.ศ. 2563 – ปัจจุบัน
ผู้ดำเนินรายการ ครัวชั้นสูง
ผลงาน > ซีรีส์

พ.ศ. 2567 NakaDeSalon ออกอากาศ (ช่อง 3 HD)
เบน เดวิส (นักฟุตบอลเกิด พ.ศ. 2543)

ระวังสับสนกับ เบน เดวิส (นักฟุตบอลเกิด พ.ศ. 2536)
| ข้อมูลส่วนตัว |
| --- | --- | --- | --- |
ชื่อเต็ม:  เบนจามิน เจมส์ เดวิส
วันเกิด:  24 พฤศจิกายน พ.ศ. 2543 (24 ปี)
สถานที่เกิด:  จังหวัดภูเก็ต ประเทศไทย
ส่วนสูง:  1.75 m (5 ft 9 in)
ตำแหน่ง:  กองกลางตัวรุก
ข้อมูลสโมสร
สโมสรปัจจุบัน:  อุทัยธานี
หมายเลข:  10
สโมสรเยาวชน
2013–2015:  Singapore Sports School
2017–2018:  ฟูลัม
สโมสรอาชีพ*
| ปี |  ทีม |  ลงเล่น |  (ประตู) |
| 2019–2021 |  ฟูลัม |  1 |  (0) |
| 2021–2023 |  ออกซ์ฟอร์ดยูไนเต็ด |  1 |  (0) |
| 2022–2023 |  → การท่าเรือ (ยืมตัว) |  14 |  (0) |
| 2023 |  ชลบุรี |  7 |  (0) |
| 2024– |  อุทัยธานี |  24 |  (2) |
ทีมชาติ‡
| 2015 |  สิงคโปร์ อายุไม่เกิน 16 ปี |  3 |  (0) |
| 2017 |  สิงคโปร์ อายุไม่เกิน 19 ปี |  3 |  (0) |
| 2020–2022 |  ไทย อายุไม่เกิน 23 ปี |  12 |  (2) |
| 2023– |  ไทย |  5 |  (3) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 11 มกราคม ค.ศ. 2024 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 17 ตุลาคม ค.ศ. 2023
เบนจามิน เจมส์ เดวิส (อังกฤษ: Benjamin James Davis) เป็นนักฟุตบอลลูกครึ่งไทย-อังกฤษ ปัจจุบันเป็นนักฟุตบอลอาชีพของสโมสรอุทัยธานี  ในไทยลีก และเป็นกองกลางตัวรุกให้ทีมชาติไทย เขาเคยค้าแข้งกับฟูลัม และออกซ์ฟอร์ดยูไนเต็ด
ชีวิตส่วนตัว

เดวิสเกิดที่จังหวัดภูเก็ต เป็นบุตรคนที่สามจากทั้งหมดสี่คนของโสภี เดวิส หญิงสัญชาติไทย กับฮาร์วีย์ เดวิส ชาวอังกฤษ เป็นกรรมการผู้จัดการสโมสรฟุตบอลเยาวชน JSSL Singapore ครอบครัวย้ายไปสิงคโปร์เมื่อเดวิสอายุ 5 ปีและได้เป็นพลเมืองของสิงคโปร์ใน ค.ศ. 2009 เขาศึกษาที่โรงเรียนกีฬาของสิงคโปร์จาก ค.ศ. 2013 ถึง 2015 ก่อนย้ายไปศึกษาต่อที่โรงเรียนมัธยมแฮร์โรว์ใน ค.ศ. 2016
เริ่มต้นอาชีพ > ฟูลัม

เดวิส ได้ลงเล่นให้กับทีมชุดใหญ่ของฟูแลม ในศึกคาราบาว คัพ หรืออีเอฟแอลคัพ ฤดูกาล 2019–20 รอบสองกับเซาแทมป์ตัน เมื่อวันที่ 27 สิงหาคม ค.ศ. 2019 โดยได้ลงสนามในนาทีที่ 89
เริ่มต้นอาชีพ > ออกซ์ฟอร์ดยูไนเต็ด

เมื่อวันที่ 31 สิงหาคม ค.ศ. 2021 เดวิส ได้ย้ายมาอยู่กับสโมสรออกซ์ฟอร์ดยูไนเต็ดด้วยสัญญาเบื้องต้น 2 ปี
ระดับทีมชาติ > รุ่นอายุไม่เกิน 23 ปี

ในวันที่ 28 กันยายน พ.ศ. 2562 เดวิสมีชื่อติด ทีมชาติไทยรุ่นอายุไม่เกิน 23 ปี ในรอบเบื้องต้น 28 คน สำหรับการแข่งขันฟุตบอลชายในซีเกมส์ 2019 ที่ประเทศฟิลิปปินส์ และมีชื่อติดทีมฟุตบอลเอเชียเยาวชนอายุไม่เกิน 23 ปี 2020 ที่ประเทศไทยเป็นเจ้าภาพ เพื่อคัดทีมเข้าร่วมการแข่งขันโอลิมปิกฤดูร้อน 2020
ในวันที่ 15 ตุลาคม พ.ศ. 2564 เดวิสมีชื่อติดทีมฟุตบอลทีมชาติไทยรุ่นอายุไม่เกิน 23 ปีในการแข่งขันฟุตบอลเอเชียเยาวชนอายุไม่เกิน 23 ปี 2022 รอบคัดเลือก ที่ประเทศมองโกเลีย
ระดับทีมชาติ > ชุดใหญ่

เบน เดวิส ติดทีมชาติไทยชุดใหญ่ครั้งแรกในการแข่งขันฟุตบอลชิงถ้วยพระราชทานคิงส์คัพ ครั้งที่ 49 ที่จังหวัดเชียงใหม่ โดยเขาเข้าไปแทนที่ของชนาธิป สรงกระสินธ์ ที่มีอาการบาดเจ็บ แต่เขายังไม่ได้รับโอกาสลงสนาม จนกระทั่งรายการอุ่นเครื่องตามปฏิทินฟีฟ่า เขามีชื่อติดทีมอีกครั้งในการพาทีมชาติไทยไปลุยอุ่นเครื่องที่ยุโรปในการพบกับ จอร์เจีย (79) และ เอสโตเนีย (115)
และในวันที่ 13 ตุลาคม 2566 เขาได้รับโอกาสลงสนามในนามทีมชาติไทยชุดใหญ่ในเกมที่ ทีมชาติจอร์เจีย พบ ทีมชาติไทย โดย เบน เดวิส ลงไปในฐานะตัวสำรองในนาทีที่ 74 แทนที่ของ ชาญณรงค์ พรมศรีแก้ว
เกียรติประวัติ

ซีเกมส์  เหรียญเงิน (1): ซีเกมส์ 2021
แหล่งข้อมูลอื่น

Ben Davis ที่ ซ็อกเกอร์เวย์
| ด ค กผู้เล่นชุดปัจจุบันของสโมสรฟุตบอลอุทัยธานี  |
| --- | --- |
 1 ธนกร  2 อดิศักดิ์  3 ซาราลัมปอส  4 พศวีร์  5 เซซาร์  6 วัฒนา  7 สุมัญญา  8 วิลเลียม  9 จีอัส  10 เบน  11 ซังตุส  14 ยุน-แจ นัม  16 อันโตนิโอ  17 จักรกฤษ  18 บุญเกียรติ  19 วัฒนา  20 นนทพัทธ์  21 ศิริมงคล  22 อภิโชค  26 ขวัญชัย  27 เจมส์  36 อองตู  65 ทิตาธร  77 อี กี-จุน  99 เอ็มบาห์  หัวหน้าผู้ฝึกสอน: ยอกซิช
จินตหรา สุขพัฒน์

| จินตหรา สุขพัฒน์ |
| --- | --- |
ชื่อเกิด: จิตติมาฆ์ สุขพัฒน์
ชื่ออื่น: จิตติ์ธนิษา สุขพัฒน์
เกิด: 22 มกราคม พ.ศ. 2508 (60 ปี) จังหวัดสมุทรปราการ ประเทศไทย
ส่วนสูง: 160 เซนติเมตร (5 ฟุต 3 นิ้ว)
อาชีพ:  นักแสดง  ผู้จัดละคร  นักธุรกิจ 
ปีที่แสดง: พ.ศ. 2527–ปัจจุบัน
ผลงานเด่น: มาลินี – ผู้ใหญ่ลีกับนางมา (2528)  ตรินห์ – กูดมอร์นิงเวียดนาม (2530)  สาย – เหยื่อ (2530)  อังศุมาลิน – คู่กรรม (2531)  โมลี – บุญชู (2531)  ลำยง – ส.อ.ว.ห้อง 2 รุ่น 44 (2533)  คุณหญิงอลิสา – เชลยศักดิ์ (2534)  แม่พลอย – สี่แผ่นดิน (2534)  สมศรี – สมศรี 422 อาร์ (2535)  อำแดงเหมือน – อำแดงเหมือนกับนายริด (2537)  อุมา – ผ้าทอง (2537)  ครูปรานี – เด็กหอ (2549)
สังกัด: ไฟว์สตาร์โปรดักชั่น (2527–2534)
รางวัล
พระสุรัสวดี: นักแสดงนำหญิงยอดเยี่ยม  พ.ศ. 2531 – คู่กรรม  พ.ศ. 2534 – เพียงเรามีเรา  พ.ศ. 2549 – เด็กหอ  นักแสดงสมทบหญิงยอดเยี่ยม  พ.ศ. 2543 – สตางค์
สุพรรณหงส์: ผู้แสดงนำหญิงยอดเยี่ยม  พ.ศ. 2529 – แรงหึง  พ.ศ. 2530 – เหยื่อ  พ.ศ. 2537 – อำแดงเหมือนกับนายริด
ชมรมวิจารณ์บันเทิง: นักแสดงนำหญิงยอดเยี่ยม  พ.ศ. 2533 – ส.อ.ว.ห้อง 2 รุ่น 44  พ.ศ. 2535 – สมศรี 422 อาร์  พ.ศ. 2537 – อำแดงเหมือนกับนายริด  พ.ศ. 2543 – สตางค์  นักแสดงสมทบหญิงยอดเยี่ยม  พ.ศ. 2549 – เด็กหอ
โทรทัศน์ทองคำ: นักแสดงนำหญิงดีเด่น  พ.ศ. 2534 – สี่แผ่นดิน  รางวัลเกียรติยศคนทีวี  พ.ศ. 2566
เมขลา: นักแสดงนำหญิงดีเด่น  พ.ศ. 2534 – สี่แผ่นดิน
คมชัดลึก: นักแสดงสมทบหญิงยอดเยี่ยม สาขาละครโทรทัศน์  พ.ศ. 2548 – ราชินีหมอลำ นักแสดงสมทบหญิงยอดเยี่ยม สาขาภาพยนตร์  พ.ศ. 2549 – เด็กหอ
จินตหรา สุขพัฒน์ (เกิด 22 มกราคม พ.ศ. 2508) ชื่อเล่น แหม่ม เป็นนักแสดงหญิงชาวไทย ที่ได้รับความนิยมสูงสุดในช่วงปลายยุครุ่งเรืองของวงการภาพยนตร์ไทย จนได้รับการขนานนามว่าเป็น "ราชินีจอเงินคนสุดท้าย"
ประวัติ

จินตหรา เกิดเมื่อวันที่ 22 มกราคม พ.ศ. 2508 ที่อำเภอพระประแดง จังหวัดสมุทรปราการ ในครอบครัวชาวไทยเชื้อสายมอญ บิดานับถือศาสนาคริสต์นิกายโรมันคาทอลิก มารดานับถือศาสนาพุทธ ส่วนตัวเธอนับถือศาสนาตามบิดา แต่ก็ปฏิบัติธรรมตามหลักศาสนาพุทธไปด้วย เป็นบุตรคนที่ 4 ในจำนวนพี่น้อง 5 คน ที่เกิดจากนายปรีดีและนางสมจิตร สุขพัฒน์
มัธยมศึกษาตอนต้น โรงเรียนวาสุเทวี
ประกาศนียบัตรวิชาชีพ (ปวช.) โรงเรียนกิตติพาณิชย์
ปริญญาตรี คณะบริหารธุรกิจบัณฑิต สาขาวิชาการบริหารทั่วไป เกียรตินิยมอันดับ 1 เหรียญทอง จาก มหาวิทยาลัยเกริก
ปริญญาโท คณะรัฐประศาสนศาตรมหาบัณฑิต สาขาการบริหารภาครัฐ มหาวิทยาลัยเกริก
ประวัติ > การทำงานและการเข้าสู่วงการบันเทิง

ขณะที่จินตหราเรียน ปวช.และทำงานพิเศษที่บริษัทโตโยต้า ทีมงานบริษัทเดนสึที่ทำโฆษณาให้โตโยต้าได้ชวนให้เธอไปทดสอบหน้ากล้องเพื่อถ่ายโฆษณาผ้าอนามัยลอริเอะ นางแบบคนแรกของลอริเอะ
เมื่อสำเร็จการศึกษาระดับ ปวช. จินตหรา ได้ทำงานที่บริษัทอินเตอร์เนชั่นแนล คอสเมติกส์ แผนกพัฒนาการขายเพียซ และช่วงนั้นอำพล สุวรรณจิตร อาจารย์สอนแต่งหน้าสถาบันเอ็มทีไอ ก็ได้ชักชวนให้มาแสดงภาพยนตร์ของสักกะ จารุจินดา เรื่อง ผู้ใหญ่ลีกับนางมา คู่กับ ไพโรจน์ สังวริบุตร ถือว่าเป็นภาพยนตร์ที่แจ้งเกิดเธอ
จินตหราได้เซ็นสัญญาเป็นนักแสดงของค่ายไฟว์สตาร์ มีผลงานมาต่อเนื่องและทำให้เธอกลายเป็นนางเอกแถวหน้า ภาพยนตร์ที่เป็นบทพิสูจน์ว่าจินตหราเป็นนางเอกที่โด่งดังและมีฝีมือทางการแสดง คือ เหยื่อ ที่พลิกบทบาทการแสดงของจินตหรา
พระเอกในวงการที่ถือเป็นคู่ขวัญทางการแสดงของจินตหรา คือ สันติสุข พรหมศิริ ซึ่งเป็นพระเอกร่วมสังกัด ภาพยนตร์ที่ทั้งสองร่วมงานและเป็นเป็นที่นิยมในหมู่แฟน ๆ ชาวไทยมากที่สุดคือเรื่อง บุญชู  ที่สร้างติดต่อหลายภาค อีกทั้งยังเคยแสดงภาพยนตร์ฮอลลีวู้ด จากบทสาวชาวเวียดนาม ในภาพยนตร์เรื่อง กูดมอร์นิงเวียดนาม ที่แสดงคู่กับ โรบิน วิลเลียมส์
หลังจากหมดสัญญากับไฟว์สตาร์ จินตหราซึ่งเป็นนางเอกภาพยนตร์อันดับหนึ่งของประเทศไทยในยุคนั้นได้สร้างความฮือฮาให้กับสังคมเมื่อก้าวสู่วงการละครโทรทัศน์ด้วยการแสดงละครโทรทัศน์ให้กับสถานีโทรทัศน์สองสถานีใหญ่พร้อมกันคือ เชลยศักดิ์ ทางช่อง 7 และ สี่แผ่นดิน ทางช่อง 3
จินตหรา สุขพัฒน์ ถือได้ว่าเป็นนางเอกภาพยนตร์ไทยหรือนางเอกจอเงินคนสุดท้าย ในวันที่ 21 กุมภาพันธ์ พ.ศ. 2553 จินตหราได้รับเกียรติให้ประทับรอยมือและรอยเท้าบนลานดาราซึ่งเป็นลานเกียรติยศของดาราภาพยนตร์ไทย ที่หอภาพยนตร์ ในฐานะของนางเอกคนสุดท้ายผู้ปิดตำนานภาพยนตร์ไทย
ผลงาน > ละครเทิดพระเกียรติ

ละครเทิดพระเกียรติต่าง ๆ ที่โดดเด่นที่สุด ได้แก่
อัญมณีแห่งแผ่นดิน (2548) ทาง ททบ. 5
ชัยชนะของแม่ (2549) รับบท ครูจิต ทาง ททบ. 5
คือสายใยแห่งรัก (2550) พระราชนิพนธ์ในพระบาทสมเด็จพระวชิรเกล้าเจ้าอยู่หัว ขณะยังดำรงพระอิศริยศเป็น สมเด็จพระบรมโอรสาธิราชฯ สยามมกุฎราชกุมาร ที่พระองค์ท่านทรงเลือก "จินตหรา" มาแสดงเอง ทาง ททบ. 5